CELEX: 32020D1562
Language: el
Date: 2020-10-26 00:00:00
Title: Εκτελεστική απόφαση (ΕΕ) 2020/1562 της Επιτροπής της 26ης Οκτωβρίου 2020 για την τροποποίηση της εκτελεστικής απόφασης (ΕΕ) 2020/167 όσον αφορά τα εναρμονισμένα πρότυπα για ραδιοεξοπλισμό σχετικά με προηγμένα συστήματα καθοδήγησης και ελέγχου των κινήσεων στο έδαφος, πρωτεύοντα ραντάρ επιτήρησης, ραδιοφωνικούς δέκτες, εξοπλισμό για διεθνείς κινητές τηλεπικοινωνίες και σταθερά ραδιοσυστήματα

27.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 357/29
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/1562 ΤΗΣ ΕΠΙΤΡΟΠΗΣ
         της 26ης Οκτωβρίου 2020
         για την τροποποίηση της εκτελεστικής απόφασης (ΕΕ) 2020/167 όσον αφορά τα εναρμονισμένα πρότυπα για ραδιοεξοπλισμό σχετικά με προηγμένα συστήματα καθοδήγησης και ελέγχου των κινήσεων στο έδαφος, πρωτεύοντα ραντάρ επιτήρησης, ραδιοφωνικούς δέκτες, εξοπλισμό για διεθνείς κινητές τηλεπικοινωνίες και σταθερά ραδιοσυστήματα
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 16 της οδηγίας 2014/53/ΕΕ του Ευρωπαϊκού Κοινοβουλίου και του Συμβουλίου (2), ο ραδιοεξοπλισμός ο οποίος πληροί εναρμονισμένα πρότυπα ή μέρη εναρμονισμένων προτύπων τα στοιχεία αναφοράς των οποίων έχουν δημοσιευθεί στην Επίσημη Εφημερίδα της Ευρωπαϊκής Ένωσης τεκμαίρεται ότι συμμορφώνεται προς τις ουσιώδεις απαιτήσεις οι οποίες ορίζονται στο άρθρο 3 της ίδιας οδηγίας και τις οποίες καλύπτουν τα εν λόγω πρότυπα ή μέρη προτύπων.
                  
               
                     (2)
                  
                  
                     Με την εκτελεστική απόφαση C(2015) 5376 της Επιτροπής (3), η Επιτροπή υπέβαλε αίτημα στην Ευρωπαϊκή Επιτροπή Ηλεκτροτεχνικής Τυποποίησης (CENELEC) και στο Ευρωπαϊκό Ινστιτούτο Τηλεπικοινωνιακών Προτύπων (ETSI) για την κατάρτιση και την αναθεώρηση εναρμονισμένων προτύπων για τον ραδιοεξοπλισμό προς υποστήριξη της οδηγίας 2014/53/ΕΕ.
                  
               
                     (3)
                  
                  
                     Βάσει του αιτήματος που διατυπώθηκε στην εκτελεστική απόφαση C(2015) 5376, το ETSI κατάρτισε τα εναρμονισμένα πρότυπα EN 303 213-5-1 V1.1.1 για δέκτες και ερωτηματοθέτες προηγμένων συστημάτων καθοδήγησης και ελέγχου των κινήσεων στο έδαφος, EN 303 345-2 V1.1.1 και EN 303 345-5 V1.1.1 για ραδιοφωνικούς δέκτες και EN 303 364-3 V1.1.1 για πρωτεύοντα ραντάρ επιτήρησης.
                  
               
                     (4)
                  
                  
                     Βάσει του αιτήματος που διατυπώθηκε στην εκτελεστική απόφαση C(2015) 5376, το ETSI αναθεώρησε τα εναρμονισμένα πρότυπα EN 301 908-2 V11.1.2, EN 301 908-13 V11.1.2, EN 302 217-2 V3.1.1 και EN 303 213-6-1 V2.1.1 τα στοιχεία αναφοράς των οποίων δημοσιεύονται στη σειρά C της Επίσημης Εφημερίδας της Ευρωπαϊκής Ένωσης (4). Αυτό είχε ως αποτέλεσμα τη θέσπιση, αντίστοιχα, των εναρμονισμένων προτύπων EN 301 908-2 V13.1.1 για εξοπλισμό χρήστη για διεθνείς κινητές τηλεπικοινωνίες, EN 301 908-13 V13.1.1 για εξοπλισμό χρήστη για εξελιγμένη παγκόσμια επίγεια ραδιοπρόσβαση, EN 302 217-2 V3.2.2 για σταθερά ραδιοσυστήματα και EN 303 213-6-1 V3.1.1 για προηγμένα συστήματα καθοδήγησης και ελέγχου των κινήσεων στο έδαφος.
                  
               
                     (5)
                  
                  
                     Η Επιτροπή, μαζί με το ETSI, αξιολόγησε κατά πόσον τα εν λόγω εναρμονισμένα πρότυπα συμμορφώνονται με το αίτημα που διατυπώθηκε στην εκτελεστική απόφαση C(2015) 5376.
                  
               
                     (6)
                  
                  
                     Τα εναρμονισμένα πρότυπα EN 303 213-5-1 V1.1.1 και EN 301 908-2 V13.1.1 ικανοποιούν τις ουσιώδεις απαιτήσεις που επιδιώκουν να καλύψουν και οι οποίες ορίζονται στην οδηγία 2014/53/ΕΕ. Συνεπώς, είναι σκόπιμο να δημοσιευτούν τα στοιχεία αναφοράς των εν λόγω προτύπων στην Επίσημη Εφημερίδα της Ευρωπαϊκής Ένωσης.
                  
               
                     (7)
                  
                  
                     Η εκτελεστική απόφαση C(2015) 5376 προβλέπει, στο παράρτημα II 3 παράγραφος 3, ότι «οι επιδόσεις του δέκτη έχουν επίσης ιδιαίτερη σημασία για τα κινητά τερματικά, ιδίως οι επιδόσεις της κεραίας, και για τον εξοπλισμό επικοινωνίας που χρησιμοποιείται σε εφαρμογές ασφάλειας της ανθρώπινης ζωής». Το εναρμονισμένο πρότυπο EN 301 908-13 V13.1.1 δεν περιλαμβάνει προδιαγραφές όσον αφορά τις επιδόσεις της κεραίας. Συνεπώς, τα στοιχεία αναφοράς του εν λόγω εναρμονισμένου προτύπου θα πρέπει να δημοσιευτούν στην Επίσημη Εφημερίδα της Ευρωπαϊκής Ένωσης με περιορισμούς.
                  
               
                     (8)
                  
                  
                     Η σημείωση 2 της ρήτρας 4.3.2 του εναρμονισμένου προτύπου EN 302 217-2 V3.2.2 θα μπορούσε να επιτρέψει στους κατασκευαστές να παρεκκλίνουν από άλλες προδιαγραφές του εναρμονισμένου προτύπου σχετικά με τον ρυθμό σφαλμάτων διαύλου (BER) και οι ρήτρες H.3.4, I.3.4 και J.3.4 του εν λόγω εναρμονισμένου προτύπου δεν απαιτούν ρητά συγκεκριμένη μέθοδο δοκιμής για την απόδειξη της συμμόρφωσης. Συνεπώς, τα στοιχεία αναφοράς του εν λόγω εναρμονισμένου προτύπου θα πρέπει να δημοσιευτούν στην Επίσημη Εφημερίδα της Ευρωπαϊκής Ένωσης με περιορισμούς.
                  
               
                     (9)
                  
                  
                     Η σύσταση ITU-R SM.329-12 (09/2012) σχετικά με τις ανεπιθύμητες εκπομπές στον χώρο εκπομπής ραδιοπαρασίτων αναφέρει ότι «για την οικονομικότερη και αποδοτικότερη χρήση του φάσματος συχνοτήτων, είναι αναγκαίο να θεσπιστούν γενικά μέγιστα όρια στον τομέα εκπομπής ραδιοπαρασίτων». Η σύσταση 74-01 (2019) της Ευρωπαϊκής Επιτροπής Ραδιοεπικοινωνιών (ERC) αναφέρει ότι «για τους σκοπούς ειδικών μελετών κοινοχρησίας ή συμβατότητας θα μπορούσαν να χρησιμοποιηθούν χαμηλότερα επίπεδα ανεπιθύμητων εκπομπών στον χώρο εκπομπής ραδιοπαρασίτων για την ενίσχυση της αποδοτικότητας του φάσματος». Συνεπώς, οι εκπομπές ραδιοπαρασίτων αναγνωρίζονται ως σημαντικές για την αποδοτική χρήση του φάσματος, η οποία εξετάζεται βάσει του άρθρου 3 παράγραφος 2 της οδηγίας 2014/53/ΕΕ. Το παράρτημα C.3 του προτύπου EN 303 345-2 V1.1.1 και το παράρτημα B.3 του προτύπου EN 303 345-5 V1.1.1 αναγνωρίζουν ότι οι ανεπιθύμητες εκπομπές του δέκτη εμπίπτουν στο πεδίο εφαρμογής του άρθρου 3 παράγραφος 2 της οδηγίας 2014/53/ΕΕ. Ωστόσο, η ρήτρα C.3.5 του προτύπου EN 303 345-2 V1.1.1 και η ρήτρα B.3.5 του προτύπου EN 303 345-5 V1.1.1 προβλέπουν ότι οι ανεπιθύμητες εκπομπές του δέκτη καλύπτονται από άλλα πρότυπα. Συνεπώς, τα στοιχεία αναφοράς των εναρμονισμένων προτύπων EN 303 345-2 V1.1.1 και EN 303 345-5 V1.1.1 θα πρέπει να δημοσιευτούν στην Επίσημη Εφημερίδα της Ευρωπαϊκής Ένωσης με περιορισμούς.
                  
               
                     (10)
                  
                  
                     Η αιτιολογική σκέψη 2 της εκτελεστικής απόφασης C(2015) 5376 ζητεί την καλή συνεργασία με την Ευρωπαϊκή Διάσκεψη των Ταχυδρομικών και Τηλεπικοινωνιακών Οργανισμών (CEPT), η οποία κλήθηκε να γνωμοδοτήσει σχετικά με τη συμμόρφωση των εν λόγω εναρμονισμένων προτύπων με τη σύσταση 74-01 (2019) της ERC για τις ανεπιθύμητες εκπομπές στον χώρο εκπομπής ραδιοπαρασίτων. Η CEPT, απαντώντας, εξέφρασε την άποψη ότι η χαλάρωση της εφαρμογής της σύστασης 74-01 (2019) της ERC μπορεί να συμβεί μόνο υπό ειδικούς τεχνικούς όρους· ως εκ τούτου, η ρήτρα 4.2.1.5 του προτύπου EN 303 213-6-1 V3.1.1 και η ρήτρα 4.2.1.4 του προτύπου EN 303 364-3 V1.1.1 μπορούν να παρέχουν τεκμήριο συμμόρφωσης μόνο σε συγκεκριμένο ραδιοεξοπλισμό. Συνεπώς, τα στοιχεία αναφοράς των εν λόγω εναρμονισμένων προτύπων θα πρέπει να δημοσιευτούν στην Επίσημη Εφημερίδα της Ευρωπαϊκής Ένωσης με περιορισμούς.
                  
               
                     (11)
                  
                  
                     Στο παράρτημα I της εκτελεστικής απόφασης (ΕΕ) 2020/167της Επιτροπής (5) παρατίθενται τα στοιχεία αναφοράς των εναρμονισμένων προτύπων που παρέχουν τεκμήριο συμμόρφωσης με την οδηγία 2014/53/ΕΕ και στο παράρτημα II της εν λόγω εκτελεστικής απόφασης παρατίθενται τα στοιχεία αναφοράς των εναρμονισμένων προτύπων που παρέχουν τεκμήριο συμμόρφωσης με την οδηγία 2014/53/ΕΕ με περιορισμούς. Για να εξασφαλιστεί ότι τα στοιχεία αναφοράς των εναρμονισμένων προτύπων που καταρτίστηκαν προς υποστήριξη της οδηγίας 2014/53/ΕΕ παρατίθενται σε μία πράξη, τα στοιχεία αναφοράς των προτύπων EN 303 213-5-1 V1.1.1 και EN 301 908-2 V13.1.1 θα πρέπει να συμπεριληφθούν στο παράρτημα I της εν λόγω εκτελεστικής απόφασης και τα στοιχεία αναφοράς των προτύπων EN 301 908-13 V 13.1.1, EN 302 217-2 V3.2.2, EN 303 213-6-1 V3.1.1, EN 303 345-2 V1.1.1, EN 303 345-5 V1.1.1 και EN 303 364-3 V1.1.1 θα πρέπει να συμπεριληφθούν στο παράρτημα II της εν λόγω εκτελεστικής απόφασης.
                  
               
                     (12)
                  
                  
                     Σύμφωνα με το ETSI, το εναρμονισμένο πρότυπο EN 303 339 V1.1.1, τα στοιχεία αναφοράς του οποίου δημοσιεύονται στη σειρά C της Επίσημης Εφημερίδας της Ευρωπαϊκής Ένωσης (6), θα πρέπει να θεωρηθεί παρωχημένο, δεδομένου ότι δεν αντιπροσωπεύει πλέον την πιο προηγμένη τεχνολογία.
                  
               
                     (13)
                  
                  
                     Ως εκ τούτου, είναι αναγκαίο να απαλειφθούν τα στοιχεία αναφοράς των εναρμονισμένων προτύπων EN 301 908-2 V11.1.2, EN 301 908-13 V11.1.2, EN 302 217-2 V3.1.1 και EN 303 213-6-1 V2.1.1, δεδομένου ότι έχουν αναθεωρηθεί, και του εναρμονισμένου προτύπου EN 303 339 V1.1.1, δεδομένου ότι θεωρείται παρωχημένο, από τη σειρά C της Επίσημης Εφημερίδας της Ευρωπαϊκής Ένωσης (7). Στο παράρτημα III της εκτελεστικής απόφασης (ΕΕ) 2020/167 παρατίθενται τα στοιχεία αναφοράς των εναρμονισμένων προτύπων που καταρτίστηκαν προς υποστήριξη της οδηγίας 2014/53/ΕΕ τα οποία έχουν απαλειφθεί από την Επίσημη Εφημερίδα της Ευρωπαϊκής Ένωσης. Ως εκ τούτου, κρίνεται σκόπιμο να καταχωριστούν αυτά τα στοιχεία αναφοράς στο εν λόγω παράρτημα. Για να δοθεί στους κατασκευαστές επαρκής χρόνος να προετοιμαστούν για την εφαρμογή των εναρμονισμένων προτύπων EN 301 908-2 V13.1.1, EN 301 908-13 V13.1.1, EN 302 217-2 V3.2.2 και EN 303 213-6-1 V3.1.1, είναι αναγκαίο να αναβληθεί η απαλοιφή των στοιχείων αναφοράς των εναρμονισμένων προτύπων EN 301 908-2 V11.1.2, EN 301 908-13 V11.1.2, EN 302 217-2 V3.1.1 και EN 303 213-6-1 V2.1.1. Για να δοθεί, επίσης, χρόνος να προετοιμαστούν για την απαλοιφή των στοιχείων αναφοράς του εναρμονισμένου προτύπου EN 303 339 V1.1.1, είναι αναγκαίο να αναβληθεί η απαλοιφή των στοιχείων αναφοράς του εν λόγω προτύπου.
                  
               
                     (14)
                  
                  
                     Η συμμόρφωση με εναρμονισμένο πρότυπο παρέχει τεκμήριο συμμόρφωσης με τις αντίστοιχες ουσιώδεις απαιτήσεις που ορίζονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς του εν λόγω προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η εκτελεστική απόφαση (ΕΕ) 2020/167 τροποποιείται ως εξής:
            
                        1)
                     
                     
                        το παράρτημα Ι τροποποιείται σύμφωνα με το παράρτημα Ι της παρούσας απόφασης·
                     
                  
                        2)
                     
                     
                        το παράρτημα II τροποποιείται σύμφωνα με το παράρτημα ΙΙ της παρούσας απόφασης·
                     
                  
                        3)
                     
                     
                        το παράρτημα III τροποποιείται σύμφωνα με το παράρτημα III της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 26 Οκτωβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 316 της 14.11.2012, σ. 12.
         
            (2)  Οδηγία 2014/53/ΕΕ του Ευρωπαϊκού Κοινοβουλίου και του Συμβουλίου, της 16ης Απριλίου 2014, σχετικά με την εναρμόνιση των νομοθεσιών των κρατών μελών σχετικά με τη διαθεσιμότητα ραδιοεξοπλισμού στην αγορά και την κατάργηση της οδηγίας 1999/5/ΕΚ (ΕΕ L 153 της 22.5.2014, σ. 62).
         
            (3)  Εκτελεστική απόφαση C(2015) 5376 final της Επιτροπής, της 4ης Αυγούστου 2015, σχετικά με το αίτημα τυποποίησης προς την Ευρωπαϊκή Επιτροπή Ηλεκτροτεχνικής Τυποποίησης και προς το Ευρωπαϊκό Ινστιτούτο Τηλεπικοινωνιακών Προτύπων όσον αφορά τον ραδιοεξοπλισμό προς υποστήριξη της οδηγίας 2014/53/ΕΕ του Ευρωπαϊκού Κοινοβουλίου και του Συμβουλίου.
         
            (4)  ΕΕ C 326 της 14.9.2018, σ. 114.
         
            (5)  Εκτελεστική απόφαση (ΕΕ) 2020/167 της Επιτροπής, της 5ης Φεβρουαρίου 2020, σχετικά με τα εναρμονισμένα πρότυπα για τον ραδιοεξοπλισμό τα οποία καταρτίστηκαν προς υποστήριξη της οδηγίας 2014/53/ΕΕ του Ευρωπαϊκού Κοινοβουλίου και του Συμβουλίου (ΕΕ L 34 της 6.2.2020, σ. 46).
         
            (6)  ΕΕ C 326 της 14.9.2018, σ. 114.
         
            (7)  ΕΕ C 326 της 14.9.2018, σ. 114.
      
      
         
            ΠΑΡΑΡΤΗΜΑ I
            Στο παράρτημα I της εκτελεστικής απόφασης (ΕΕ) 2020/167 προστίθενται οι ακόλουθες σειρές:
            
               
                           Αριθ.
                        
                        
                           Στοιχεία αναφοράς του προτύπου
                        
                     
                           «8.
                        
                        
                           EN 301 908-2 V13.1.1
                           Κυψελοειδή δίκτυα IMT· εναρμονισμένο πρότυπο για την πρόσβαση στο ραδιοφάσμα· μέρος 2: εξοπλισμός χρήστη (UE) για CDMA άμεσης εξάπλωσης (UTRA FDD)
                        
                     
                           9.
                        
                        
                           ETSI EN 303 213-5-1 V1.1.1
                           Προηγμένο σύστημα καθοδήγησης και ελέγχου των κινήσεων στο έδαφος (A-SMGCS)· μέρος 5: εναρμονισμένο πρότυπο για την πρόσβαση στο ραδιοφάσμα για εξοπλισμό πολυπλευρισμού (MLAT)· υπομέρος 1: δέκτες και ερωτηματοθέτες».
                        
                     
         
      
      
         
            ΠΑΡΑΡΤΗΜΑ II
            Στο παράρτημα II της εκτελεστικής απόφασης (ΕΕ) 2020/167 προστίθενται οι ακόλουθες σειρές:
            
               
                           Αριθ.
                        
                        
                           Στοιχεία αναφοράς του προτύπου
                        
                     
                           «4.
                        
                        
                           EN 301 908-13 V13.1.1
                           Κυψελοειδή δίκτυα IMT· εναρμονισμένο πρότυπο για την πρόσβαση στο ραδιοφάσμα· μέρος 13: εξοπλισμός χρήστη (UE) εξελιγμένης παγκόσμιας επίγειας ραδιοπρόσβασης (E-UTRA)
                           
                              Σημείωση: αυτό το εναρμονισμένο πρότυπο δεν περιέχει παραμέτρους επιδόσεων κεραίας και η συμμόρφωση με το εν λόγω εναρμονισμένο πρότυπο δεν παρέχει τεκμήριο συμμόρφωσης με την ουσιώδη απαίτηση που ορίζεται στο άρθρο 3 παράγραφος 2 της οδηγίας 2014/53/ΕΕ όσον αφορά τις εν λόγω παραμέτρους.
                        
                     
                           5.
                        
                        
                           EN 302 217-2 V3.2.2
                           Σταθερά ραδιοσυστήματα· χαρακτηριστικά και απαιτήσεις για δισημειακές συσκευές και κεραίες· μέρος 2: ψηφιακά συστήματα που λειτουργούν σε ζώνες συχνοτήτων από 1 GHz έως 86 GHz· εναρμονισμένο πρότυπο για την πρόσβαση στο ραδιοφάσμα
                           
                              Σημείωση: η συμμόρφωση με αυτό το εναρμονισμένο πρότυπο δεν παρέχει τεκμήριο συμμόρφωσης με την ουσιώδη απαίτηση που ορίζεται στο άρθρο 3 παράγραφος 2 της οδηγίας 2014/53/ΕΕ, αν εφαρμόζεται η σημείωση 2 της ρήτρας 4.3.2 του εν λόγω εναρμονισμένου προτύπου·
                           
                              Σημείωση: όσον αφορά τον ραδιοεξοπλισμό που καλύπτεται από τη ρήτρα H.3.4 ή τη ρήτρα I.3.4 ή τη ρήτρα J.3.4 αυτού του εναρμονισμένου προτύπου, η συμμόρφωση με το εν λόγω εναρμονισμένο πρότυπο δεν παρέχει τεκμήριο συμμόρφωσης με την ουσιώδη απαίτηση που ορίζεται στο άρθρο 3 παράγραφος 2 της οδηγίας 2014/53/ΕΕ σε περίπτωση που δεν εφαρμόζονται οι κατάλληλες μέθοδοι δοκιμής για να αποδειχθεί η συμμόρφωση, αντίστοιχα, με τη ρήτρα H.3.4 ή τη ρήτρα I.3.4 ή τη ρήτρα J.3.4 του εν λόγω εναρμονισμένου προτύπου.
                        
                     
                           6.
                        
                        
                           EN 303 213-6-1 V3.1.1
                           Προηγμένο σύστημα καθοδήγησης και ελέγχου των κινήσεων στο έδαφος (A-SMGCS)· μέρος 6: εναρμονισμένο πρότυπο για την πρόσβαση στο ραδιοφάσμα για αισθητήρες ραντάρ κινήσεων στο έδαφος· υπομέρος 1: αισθητήρες ζώνης X που χρησιμοποιούν παλμοσήματα και μεταδίδουν ισχύ έως 100 kW
                           
                              Σημείωση: όσον αφορά τη ρήτρα 4.2.1.5 αυτού του εναρμονισμένου προτύπου, η συμμόρφωση με το εν λόγω εναρμονισμένο πρότυπο δεν παρέχει τεκμήριο συμμόρφωσης με την ουσιώδη απαίτηση που ορίζεται στο άρθρο 3 παράγραφος 2 της οδηγίας 2014/53/ΕΕ σε εξοπλισμό που δεν συνδυάζει “συγκλίνουσα κατατομή WR112/R84 και κυματοδηγό WR90/R100”, όπως στη σημείωση 1 του τμήματος 1 του εν λόγω εναρμονισμένου προτύπου. Ο κυματοδηγός πρέπει να έχει συνεχώς απρόσκοπτη διαδρομή μετάδοσης (αδιατάρακτη/καθαρή) και ελάχιστο μήκος 20 φορές μεγαλύτερο από το μήκος κύματος αποκοπής κυματοδηγού σε αυτή την κατάσταση λειτουργίας.
                        
                     
                           7.
                        
                        
                           EN 303 345-2 V1.1.1
                           Ραδιοφωνικοί δέκτες· μέρος 2: υπηρεσία ραδιοφωνικής μετάδοσης ΑΜ· εναρμονισμένο πρότυπο για την πρόσβαση στο ραδιοφάσμα
                           
                              Σημείωση: η συμμόρφωση με αυτό το εναρμονισμένο πρότυπο δεν παρέχει τεκμήριο συμμόρφωσης με την ουσιώδη απαίτηση που ορίζεται στο άρθρο 3 παράγραφος 2 της οδηγίας 2014/53/ΕΕ όσον αφορά τις ανεπιθύμητες εκπομπές του δέκτη.
                        
                     
                           8.
                        
                        
                           EN 303 345-5 V1.1.1
                           Ραδιοφωνικοί δέκτες· μέρος 5: υπηρεσία ραδιοφωνικής μετάδοσης DRM· εναρμονισμένο πρότυπο για την πρόσβαση στο ραδιοφάσμα
                           
                              Σημείωση: η συμμόρφωση με αυτό το εναρμονισμένο πρότυπο δεν παρέχει τεκμήριο συμμόρφωσης με την ουσιώδη απαίτηση που ορίζεται στο άρθρο 3 παράγραφος 2 της οδηγίας 2014/53/ΕΕ όσον αφορά τις ανεπιθύμητες εκπομπές του δέκτη.
                        
                     
                           9.
                        
                        
                           EN 303 364-3 V1.1.1
                           Πρωτεύον ραντάρ επιτήρησης (PSR)· εναρμονισμένο πρότυπο για την πρόσβαση στο ραδιοφάσμα· μέρος 3: αισθητήρες PSR ελέγχου εναέριας κυκλοφορίας (ATC) που λειτουργούν στη ζώνη συχνοτήτων μεταξύ 8 500  MHz και 10 000  MHz (ζώνη X)
                           
                              Σημείωση: όσον αφορά τη ρήτρα 4.2.1.4 αυτού του εναρμονισμένου προτύπου, η συμμόρφωση με το εν λόγω εναρμονισμένο πρότυπο δεν παρέχει τεκμήριο συμμόρφωσης με την ουσιώδη απαίτηση που ορίζεται στο άρθρο 3 παράγραφος 2 της οδηγίας 2014/53/ΕΕ σε εξοπλισμό που δεν συνδυάζει “συγκλίνουσα κατατομή WR112/R84 και κυματοδηγό WR90/R100”, όπως στη σημείωση 1 του τμήματος 1 του εν λόγω εναρμονισμένου προτύπου. Ο κυματοδηγός πρέπει να έχει συνεχώς απρόσκοπτη διαδρομή μετάδοσης (αδιατάρακτη/καθαρή) και ελάχιστο μήκος 20 φορές μεγαλύτερο από το μήκος κύματος αποκοπής κυματοδηγού σε αυτή την κατάσταση λειτουργίας.».
                        
                     
         
      
      
         
            ΠΑΡΑΡΤΗΜΑ III
            Στο παράρτημα III της εκτελεστικής απόφασης (ΕΕ) 2020/167 προστίθενται οι ακόλουθες σειρές:
            
               
                           Αριθ.
                        
                        
                           Στοιχεία αναφοράς του προτύπου
                        
                        
                           Ημερομηνία απαλοιφής
                        
                     
                           «12.
                        
                        
                           EN 301 908-2 V11.1.2
                           Κυψελοειδή δίκτυα IMT· εναρμονισμένο πρότυπο που καλύπτει τις ουσιώδεις απαιτήσεις του άρθρου 3 παράγραφος 2 της οδηγίας 2014/53/ΕΕ· μέρος 2: εξοπλισμός χρήστη (UE) για CDMA άμεσης εξάπλωσης (UTRA FDD)
                        
                        
                           27 Οκτωβρίου 2021
                        
                     
                           13.
                        
                        
                           EN 301 908-13 V11.1.2
                           Κυψελοειδή δίκτυα IMT· εναρμονισμένο πρότυπο που καλύπτει τις ουσιώδεις απαιτήσεις του άρθρου 3 παράγραφος 2 της οδηγίας 2014/53/ΕΕ· μέρος 13: εξοπλισμός χρήστη (UE) εξελιγμένης παγκόσμιας επίγειας ραδιοπρόσβασης (E-UTRA)
                        
                        
                           27 Οκτωβρίου 2021
                        
                     
                           14.
                        
                        
                           EN 302 217-2 V3.1.1
                           Σταθερά ραδιοσυστήματα· χαρακτηριστικά και απαιτήσεις για δισημειακές συσκευές και κεραίες· μέρος 2: ψηφιακά συστήματα που λειτουργούν σε ζώνες συχνοτήτων από 1 GHz έως 86 GHz· εναρμονισμένο πρότυπο που καλύπτει τις ουσιώδεις απαιτήσεις του άρθρου 3 παράγραφος 2 της οδηγίας 2014/53/ΕΕ
                        
                        
                           27 Απριλίου 2022
                        
                     
                           15.
                        
                        
                           EN 303 213-6-1 V2.1.1
                           Προηγμένο σύστημα καθοδήγησης και ελέγχου των κινήσεων στο έδαφος (A-SMGCS)· μέρος 6: εναρμονισμένο πρότυπο που καλύπτει τις ουσιώδεις απαιτήσεις του άρθρου 3 παράγραφος 2 της οδηγίας 2014/53/ΕΕ για αισθητήρες ραντάρ κινήσεων στο έδαφος· υπομέρος 1: αισθητήρες ζώνης X που χρησιμοποιούν παλμοσήματα και μεταδίδουν ισχύ έως 100 kW
                        
                        
                           27 Οκτωβρίου 2021
                        
                     
                           16.
                        
                        
                           EN 303 339 V1.1.1
                           Ευρυζωνικές άμεσες επικοινωνίες αέρος-εδάφους· εξοπλισμός που λειτουργεί στις ζώνες συχνοτήτων από 1 900  MHz έως 1 920  MHz και από 5 855  MHz έως 5 875  MHz· κεραίες σταθερού διαγράμματος· εναρμονισμένο πρότυπο που καλύπτει τις ουσιώδεις απαιτήσεις του άρθρου 3 παράγραφος 2 της οδηγίας 2014/53/ΕΕ
                        
                        
                           27 Απριλίου 2021».